Վյաչեսլավ Կոնդրատև

**Վյաչեսլավ Կոնդրատև** (, ), խորհրդային գրող, նկարիչ և դիզայներ։ Հայրենական մեծ պատերազմի մասնակից։

## Կենսագրություն
Վյաչեսլավ Կոնդրատևը ծնվել է 1920 թվականի հոկտեմբերի 30-ին Պոլտավայում, երկաթուղու ինժեների ընտանիքում։ 1922 թվականին ընտանիքը տեղափոխվել է Մոսկվա։ Մոսկվայի Ճարտարապետական ​​ինստիտուտում սովորելու առաջին կուրսից՝ 1939 թվականին, զորակոչվել է Բանվորա-գյուղացիական Կարմիր բանակ։ Ծառայել է Հեռավոր Արևելքի երկաթուղային զորքերում։

1941 թվականի դեկտեմբերին ուղարկվել է ռազմաճակատ։ 1942 թվականին 132-րդ հրաձգային բրիգադը, որի կազմում կռվել է Կոնդրատևը, ծանր մարտեր է մղել Ռժևի մոտ։ Առանձին հրաձգային գումարտակի դասակի հրամանատարի օգնական, սերժանտ Կոնդրատևը, Կալինինի ռազմաճակատի 30-րդ բանակի զինված ուժերի հրամանով, թիվ 12 թվագրված 26.04.1942, պարգևատրվել է «Արիության համար» մեդալով այն բանի համար, որ 1942 թվականի ապրիլի 7-ին Օվսյաննիկովո գյուղի համար մղվող մարտում (այժմ գոյություն չունի) վաշտի հրամանատարի մահից հետո թշնամու ուժեղ կրակի տակ նա զինվորներին կազմակերպել և մղել է գրոհի։ Ըստ պարգևատրման թերթիկի՝ այս ճակատամարտում Կոնդրատևն անձամբ սպանել է 12 գերմանացի զինվորների՝ թեթև զենքերով, իսկ նռնակ նետելով՝ շարքից հանել հակառակորդի ծանր գնդացիրը։

Նա վիրավորվել է և ստացած վնասվածքի պատճառով արձակուրդից հետո ուղարկվել է երկաթուղային զորքեր։ Ապա կրկին ծանր վիրավորվել է, վեց ամիս անցկացրել է հիվանդանոցում՝ բուժվելով և 1944 թվականին դուրս է գրվել որպես հաշմանդամ՝ կրտսեր լեյտենանտի կոչումով։

1958 թվականին ավարտել է Մոսկվայի պոլիգրաֆիական ինստիտուտը։ Երկար ժամանակ աշխատել է որպես նկարիչ և դիզայներ։ Նա գրել է 1950-ական թվականների սկզբից, առաջին անգամ հրատարակվել է միայն 59 ​​տարեկանում։ Նրա առաջին պատմվածքը՝ «Սաշկան», տպագրվել է 1979 թվականի փետրվարին «*Дружба народов*» ամսագրում։ 1980-ին *Зна́мя* ամսագիրը հրատարակեց «Հաղթանակի օրը Չեռնովում» պատմվածքը, «*Борькины пути-дороги*» և «*Отпуск по ранению*» վիպակները։

1985 թվականին պարգևատրվել է Հայրենական պատերազմի 1-ին աստիճանի շքանշանով։

Կոնդրատևն ապրում էր Մոսկվայում։ Եղել է ԽՍՀՄ գրողների միության անդամ (1980), ընտրվել է խորհրդի անդամ (1986-1991), համանախագահ (1993), եղել է ռուսական ՊԵՆ կենտրոնի անդամ, իսկ 1993 թվականի մայիսից՝ «Ռոստովների տուն» ԲԸ (АО «Дом Ростовых») նախագահ։

Վ.Լ.Կոնդրատևը ինքնասպանություն է գործել՝ հրազենի կրակոցով, 1993 թվականի սեպտեմբերի 23-ին։ Թաղվել է Մոսկվայում՝ Կունցևո գերեզմանատանը)։

## Աշխատություններ
* Кондратьев В. Сашка: Повести, рассказы. — М., 1981. 
* Кондратьев В. Селижаровский тракт: Повести, рассказы. — М., 1985. 
* Кондратьев В. На поле овсянниковском: Повести, рассказы. — М., 1985. 
* Кондратьев В. Красные ворота: Повесть, роман. — М., 1988. 
* Кондратьев В. Искупить кровью: Повесть // Знамя. — 1991. — № 12. — С. 33-83. 
* Кондратьев В. Отпуск по ранению. — М., 2005.

## Պարգևներ, մրցանակներ
*Հայրենական պատերազմի 1-ին աստիճանի շքանշան (1985)
*«Արիության համար» մեդալ (1942)
*«1941-1945 թվականների Հայրենական մեծ պատերազմում Գերմանիայի դեմ տարած հաղթանակի համար» մեդալ
* «Ժողովուրդների բարեկամություն» ամսագրի մրցանակ (1979)
* Մոսկվայի կոմսոմոլի մրցանակ (1980)
* Լիտերատուրնայա գազետայի մրցանակ (1989)

## Գրականություն
* *Лазарев Л. И.* «А мы с тобой, брат, из пехоты…»: О ржевских повестях и рассказах В. Кондратьева // Лазарев Л. И. Это наша судьба. — М., 1983. — С. 369—391.

## Ծանոթագրություններ

## Արտաքին հղումներ
* 
* Վյաչեսլավ Կոնդրատև
* Վ․ Կոնդրատևի բանաստեղծությունները

 

Կատեգորիա:Խորհրդային գրողներ
Կատեգորիա:Խորհրդային նկարիչներ